કાઉન્સિલના જણાવ્યા પ્રમાણે જરૂરિયાતની ચીજવસ્તુઓ પર ઓછો ટેક્સ લાગશે તો બીજી બાજુ લક્ઝુરિયસ ચીજવસ્તુઓ ઉપર વધુ ટેક્સ ચૂકવવો પડી શકે છે. કાઉન્સિલની બેઠકમાં એવો નિર્ણય કરવામાં આવ્યો છે કે ૨૯ ચીજવસ્તુઓ પર પાંચ ટકાના દરે ટેક્સ લાગશે, જેમાંથી ૧૯ ચીજવસ્તુઓ એવી છે કે જેના ઉપર હાલના દરે ટેક્સ લાગે છે તેના કરતાં જીએસટી વધુ હશે, જ્યારે બાકીની દશ ચીજવસ્તુઓ પર હાલ જે ટેક્સ લેવાય છે તેના કરતાં જીએસટી નીચો રહેશે. વર્તમાનમાં ખાદ્યતેલ, ચણાની વિવિધ પ્રોડક્ટ, અન્ય દાળની વિવિધ પ્રોડક્ટ, ‌િચકન, ચા, કોફી પર ત્રણથી પાંચ ટકા ટેક્સ લેવાય છે, જ્યારે જીએસટી લાગુ થયા બાદ આ ચીજવસ્તુઓ મોંઘી થશે.